તાપીનદીમાં રો વોટરની ક્વોલિટી ખૂબ બગડી છે. વિયરના જળાશયમાં પાણીનું સ્તર પણ સતત નીચે ઉતરી રહ્યું છે. હજુ તો શિયાળો અને ઉનાળો એમ બે સિઝન બાકી છે. એટલે, સુરત પાલિકાએ એક તરફ સુરતીઓને પાણી બચાવવા માટેની અપીલ કરી રહી છે. તો બીજીતરફ પાલિકાના જ પાણીના નેટવર્કમાં ભંગાણ પડી રહ્યાં છે અને હજારો લિટર પાણીનો વેડફાટ થઈ રહ્યો છે. સોમવારે ડિંડોલી વિસ્તારમાં પાણીની લાઈનમાં ભંગાણ પડ્યુ હતું. હજારો લીટર પાણીના વેડફાટ છતાં રિપેર કરવાની કામગીરી કરવામાં તંત્રની આળસ પણ જોવા મળી હતી.